cyanic-selkie/wikianc huggingface dataset:
विश्व मानवतावादी दिवस
वर्ष 2008 में  एक  प्रस्ताव पारित  कर विश्व मानवता दिवस पहली बार संयुक्त राष्ट्र महासभा द्वारा मनाया गया था। इस प्रस्ताव को स्वीडन ने प्रायोजित किया था। दरअसल, आज से 17 साल पहले इराक की राजधानी बगदाद में आज के दिन यानी 19 अगस्त, 2003 को संयुक्त राष्ट्र मुख्यालय पर हमला किया गया था। इस हमले में संयुक्त राष्ट्र मुख्यालय के 22 सहकर्मी मारे गए थे, जिनमें इराक में UNO महासचिव के विशेष प्रतिनिधि सर्जियो विएरा डी मेलो की भी बम विस्फोट के कारण मृत्यु हो गयी। इसके बाद से  19 अगस्त को विश्व मानवता दिवस के रूप में मनाने का फैसला किया गया था ।
बगदाद की त्रासदी के बाद अब तक 4,000 से अधिक राहतकर्मियों को निशाना बनाया गया है। अनेक मृत्यु का शिकार हुए हैं, कितने ही घायल हुए हैं, कइयों को गिरफ्तार और अपह्रत किया गया है। इस प्रकार हर साल औसत 300 राहतकर्मियों को निशाना बनाया गया है।
संघर्षरत क्षेत्रों में नागरिक भी मृत्यु का शिकार होते हैं, या घायल हो जाते हैं। यहां विशेष रूप से लोगों को निशाना बनाकर मारा जाता है, या अंधाधुंध हमले किए जाते हैं। पिछले वर्ष संयुक्त राष्ट्र ने केवल छह देशों अफगानिस्तान, मध्य अफ़्रीकी गणराज्य, कांगो लोकतांत्रिक गणराज्य, इराक, सोमालिया और यमन में हुए हमलों में 26,000 से अधिक नागरिकों की मौत या उनके घायल होने की घटनाएं दर्ज की थीं।
विश्व भर में फैली अशांति और संघर्ष में लाखों लोग अपनी सरजमीं से विस्थापित हुए हैं। ऐसे लोगों की संख्या साढ़े 6 करोड़ से अधिक है। बच्चों को सशस्त्र समूहों में भर्ती किया जाता है और उन्हें लड़ाइयों में झोंक दिया जाता है। महिलाओं का उत्पीड़न और अपमान किया जाता है। चूंकि राहतकर्मी मदद करते हैं और चिकित्साकर्मी जरूरतमंदों को राहत पहुंचाते हैं, इसलिए अक्सर उन्हें भी निशाना बनाया जाता है और धमकियां दी जाती हैं।
विश्व मानवता दिवस पर मैं विश्वस्तरीय नेताओं से अपील की  जाती है  कि  वे अपनी शक्तियों का इस्तेमाल करके इन संघर्षों से प्रभावित होने वाले लोगों की हर संभव मदद करें।
सन्दर्भ :UN.ORG
श्री कृष्ण जोशी
श्री कृष्ण जोशी  (६ जून १९३५ -- १५ मई २०२०) भारत के एक वैज्ञानिक, अनुसन्धानकर्ता तथा अनुसन्धान-मार्गदर्शक थे। सन २००३ में भारत सरकार ने विज्ञान एवं अभियांत्रिकी के क्षेत्र में उन्हें पद्म भूषण से सम्मानित किया था।
उनका जन्म, 6 जून 1935 को उत्तराखण्ड में कुमाऊँ क्षेत्र के एक छोटे से गाँव अनार्पा में हुआ था। स्कूल गाँव से कई किलोमीटर दूर स्थित था। फिर भी ऊबड़-खाबड़, उतार-चढ़ाव और घुमाव भरे रास्तों पर पैदल चल कर स्कूल शिक्षा पूर्ण की। उच्च शिक्षा के लिए इलाहाबाद विश्वविद्यालय में प्रवेश लिया। यहीं से उन्होंने बी.एससी. और एम.एससी. (भौतिकी) की परीक्षाएँ प्रथम श्रेणी में प्राप्त की। एम.एससी. में स्वर्णपदक प्राप्त हुआ था इसलिए उन्हें विश्वविद्यालय में भौतिकी प्रवक्ता नियुक्त किया गया, साथ ही उन्होंने प्रोफेसर के. बनर्जी के मार्गदर्शन में कार्बनिक क्रिस्टलों से विकीर्णित एक्स-किरण प्रकीर्णन मापनों के विषय में अनुसंधान कार्य भी शुरू किया और 1962 में पीएच.डी. की उपाधि प्राप्त की। 1965 में उन्हें कैलिफोर्निया विश्वविद्यालय, रिवर साइड, यूएसए में विजिटिंग प्रवक्ता के रूप में नियुक्ति मिली तो वे वहां चले गए। किन्तु 2 वर्ष बाद ही रूड़की विश्वविद्यालय (आज के आइ.आइ.टी. रूड़की) में भौतिकी के प्रोफेसर के रूप में वापस लौट आए। उस समय उनकी उम्र मात्र 32 साल थी। 1967 से 1986 के बीच वे रूड़की विश्वविद्यालय में रहे। 1986 में उन्हें राष्ट्रीय भौतिकी प्रयोगशाला, दिल्ली का निदेशक नियुक्त किया गया। जहाँ से 1991 में उन्हें वैज्ञानिक एवं औद्योगिक अनुसंधान परिषद के महानिदेशक का कार्यभार संभालने के लिए आमंत्रित किया गया। यहाँ से वे 1995 में सेवानिवृत्त हुए।
मोहम्मद नाजिम
प्रारंभिक जीवन
नाजिम का जन्म 1 जनवरी 1986 को पंजाब के मलेरकोटला में हुआ था।  टेलीविजन अभिनेता अनस राशिद और अथर हबीब उनके चचेरे भाई हैं।
शुरुआती दिन और सफलता (2009-17)
नाजिम ने हिंदी टेलीविजन उद्योग में स्टार प्लस की फंतासी आधारित श्रृंखला शौर्य और सुहानी पर एक अज्ञात भूमिका के साथ प्रवेश किया, जिसे स्फीयर ओरिजिन द्वारा 2009 में बनाया गया था और फिर 2010 में सोनी एंटरटेनमेंट टेलीविजन की अपराध थ्रिलर सीआईडी के एक एपिसोड पर हस्ताक्षर किए।
उन्हें सबसे बड़ी सफलता तब मिली जब उन्होंने स्टार प्लस के सबसे लोकप्रिय सोप ओपेरा, साथ निभाना साथिया में देवोलीना भट्टाचार्जी के साथ लगातार छह वर्षों (2010-16) के लिए अहम मोदी के रूप में अपनी पहली मुख्य भूमिका निभाई। 2015 में, उन्होंने हॉरर फिल्म प्लॉट नंबर 666 के साथ बॉलीवुड में भी शुरुआत की। वह बॉक्स क्रिकेट लीग में भी एक प्रतियोगी थे।
मई 2016 में, नाजिम ने साथ निभाना साथिया छोड़ दिया क्योंकि वह पर्दे पर नाना की भूमिका नहीं निभाना चाहते थे। हालांकि, अगस्त 2016 में, वह अहम के वैध जुड़वां भाई जग्गी मोदी का एक नया किरदार निभाते हुए शो में लौट आए और जुलाई 2017 में इसके ऑफ एयर होने तक इसमें मौजूद रहे। पंजाबी सिनेमा में कदम रखते हुए, वह पंजाबी फिल्म बिग डैडी (2017) में दिखाई दिए।
आगे के कार्य (2017–वर्तमान)
अगस्त 2018 में, नाज़िम ने भट्टाचार्जी के साथ &TV के लाल इश्क के एक एपिसोड में दोबारा काम किया। कुछ दिनों बाद, उन्हें कलर्स टीवी की अच्छी प्रदर्शन वाली ड्रामा सीरीज़ उड़ान सपनों की में गुमान सिंह राजवंशी के रूप में अपनी पहली विरोधी भूमिका मिली, इससे पहले कि उनकी भूमिका अगले महीने समाप्त हो गई। जनवरी 2019 में, उन्हें लाल इश्क के एक अन्य एपिसोड में श्रीजिता डे के साथ देखा गया था।
उसी महीने, नाज़िम ने कलर्स टीवी के रूप - मर्द का नया स्वरूप में प्रतिशोधी समरू सिंह वाघेला के रूप में प्रवेश किया। जुलाई 2019 में, वह लालची और दुष्ट असगर अख्तर मिर्जा के रूप में उसी चैनल के प्रेम-त्रिकोण बहू बेगम में शामिल हो गए। उन्होंने नवंबर 2019 में सौहार्दपूर्ण ढंग से शो छोड़ दिया।
साथ निभाना साथिया 2 के पहले 31 एपिसोड के लिए - साथ निभाना साथिया का दूसरा सीज़न - नाज़िम ने अक्टूबर से नवंबर 2020 तक अहम और जग्गी मोदी के रूप में अपनी भूमिका को दोहराया और इस प्रकार भट्टाचार्जी के साथ फिर से जुड़ गए।
अगस्त 2021 से, नाजिम स्टार भारत के तेरा मेरा साथ रहे में मुख्य पुरुष प्रधान भूमिका निभा रहे हैं।
गिरिराज किशोर (राजनीतिज्ञ)
आचार्य गिरिराज किशोर (4 फ़रवरी 1920 – 13 जुलाई 2014) विश्व हिन्दू परिषद के नेता थे। वे श्रीराम जन्मभूमि आन्दोलन के समय से ही परिषद् से जुड़े थे। गिरिराज किशोर राष्ट्रीय स्वयंसेवक संघ के वरिष्ठ प्रचारक रहे। श्रीराम जन्मभूमि आन्दोलन में उनकी प्रमुख भूमिका थी। नई दिल्ली स्थित विहिप मुख्यालय में उन्होंने लगभग 94 वर्ष की आयु में 13 जुलाई 2014 को प्राण त्यागे। आजीवन ब्रह्मचर्य का पालन करने वाले आचार्य गिरिराज किशोर ने देहदान का संकल्प बहुत पहले ही कर लिया था ताकि उनकी मृत्यु के बाद भी उनका शरीर किसी के काम आ सके।
परिचय
आचार्य गिरिराज किशोर का जन्म 4 फ़रवरी 1920 को एटा, उ.प्र. के मिसौली गांव में श्री श्यामलाल एवं श्रीमती अयोध्यादेवी के घर में मंझले पुत्र के रूप में हुआ। हाथरस और अलीगढ़ में उनकी शिक्षा हुई, आगरा से उन्होंने इंटर की परीक्षा उत्तीर्ण की। आगरा में श्री दीनदयाल जी और श्री भव जुगादे के सानिध्य में आने से वह राष्ट्रीय स्वयंसेवक संघ से जुड़े और फिर उन्होंने संघ के लिए ही जीवन समर्पित कर दिया।
प्रचारक के नाते आचार्य जी मैनपुरी, आगरा, भरतपुर, धौलपुर आदि में रहे। 1948 में संघ पर प्रतिबंध लगने पर वे मैनपुरी, आगरा, बरेली तथा बनारस की जेल में 13 महीने तक बंद रहे। वहां से छूटने के बाद संघ कार्य के साथ ही आचार्य जी ने बी.ए तथा इतिहास, हिन्दी व राजनीति शास्त्र में एम.ए. किया। साहित्य रत्न और संस्कृत की प्रथमा परीक्षा भी उन्होंने उत्तीर्ण कर ली। 1949 से 58 तक वे उन्नाव, आगरा, जालौन तथा उड़ीसा में प्रचारक रहे।
इसी दौरान उनके छोटे भाई वीरेन्द्र की अचानक मृत्यु हो गयी। ऐसे में परिवार की आर्थिक दशा संभालने हेतु वे भिण्ड (म.प्र.) के अड़ोखर कॉलेज में सीधे प्राचार्य बना दिये गये।
आचार्य जी की रुचि सार्वजनिक जीवन में देखकर उन्हें अखिल भारतीय विद्यार्थी परिषद का राष्ट्रीय उपाध्यक्ष और फिर संगठन मंत्री बनाया गया। नौकरी छोड़कर वे विद्यार्थी परिषद को सुदृढ़ करने लगे। उनका केन्द्र दिल्ली था। उसी समय दिल्ली वि0वि0 में पहली बार विद्यार्थी परिषद ने अध्यक्ष पद जीता। फिर आचार्य जी को जनसंघ का संगठन मंत्री बनाकर राजस्थान भेजा गया। आपातकाल में वे 15 मास भरतपुर, जोधपुर और जयपुर जेल में रहे।
1979 में मीनाक्षीपुरम कांड ने पूरे देश में हलचल मचा दी। वहां गांव के सभी 3,000 हिन्दू एक साथ मुसलमान बने। प्रधानमंत्री इंदिरा गांधी ने इससे चिंतित होकर डॉ॰ कर्णसिंह को कुछ करने को कहा। उन्होंने संघ से मिलकर ‘विराट हिन्दू समाज’ नामक संस्था बनायी। संघ की ओर से श्री अशोक सिंहल और आचार्य जी इस काम में लगे। दिल्ली तथा देश के अनेक भागों में विशाल कार्यक्रम हुए; पर धीरे-धीरे संघ के ध्यान में आया कि डॉ॰ कर्णसिंह और इंदिरा गांधी इससे अपनी राजनीति साधना चाहते हैं। अतः संघ ने हाथ खींच लिया। ऐसा होते ही वह संस्था भी ठप्प हो गयी। इसके बाद अशोक जी और आचार्य जी को विश्व हिन्दू परिषद के काम में लगा दिया गया।
1980 के बाद इन दोनों के नेतृत्व में परिषद ने अभूतपूर्व काम किये। संस्कृति रक्षा योजना, एकात्मता यज्ञ यात्रा, राम जानकी यात्रा, रामशिला पूजन, राम ज्योति अभियान, राममंदिर का शिलान्यास और फिर छह दिसम्बर को बाबरी ढांचे के ध्वंस आदि ने विश्व हिन्दू परिषद को नयी ऊंचाइयां प्रदान कीं। आज विश्व हिन्दू परिषद गोरक्षा, संस्कृत, सेवा कार्य, एकल विद्यालय, बजरंग दल, दुर्गा वाहिनी, पुजारी प्रशिक्षण, मठ-मंदिर व संतों से संपर्क, परावर्तन आदि आयामों के माध्यम से विश्व का सबसे प्रबल हिन्दू संगठन बन गया है।
विश्व हिन्दू परिषद के विभिन्न दायित्व निभाते हुए आचार्य जी ने इंग्लैंड, हालैंड, बेल्जियम, फ्रांस, स्पेन, जर्मनी, रूस, नार्वे, स्वीडन, डेनमार्क, इटली, मारीशस, मोरक्को, गुयाना, नैरोबी, श्रीलंका, नेपाल, भूटान, सिंगापुर, जापान, थाइलैंड आदि देशों की यात्रा की है। वृद्धावस्था में अनेक रोगों से घिरे होने पर भी उनकी सक्रियता बनी है।
निधन
13 जुलाई 2014 को 96 साल की उम्र में निधन हो गया। विश्व हिन्दू परिषद के आरके पुरम, दिल्ली स्थित मुख्यालय में रात 9:15 बजे अंतिम सांस ली थी। उनके निधन पर विहिप और भाजपा नेताओं ने शोक जताया।
भामती
भामती अद्वैत वेदान्त दर्शन का एक उपसम्प्रदाय है। इस सम्प्रदाय का नाम वाचस्पति मिश्र के 'भामती' नामक ग्रन्थ पर पड़ा है जो आदि शंकराचार्य कृत ब्रह्मसूत्र के भाष्य की टीका है।
भामती वाचस्पति मिश्र की पत्नी थीं । लगभग 1100 साल पुराना यह चरित्र है । वाचस्पति ने जो टीका ग्रन्थ लीखा था उसको  अपनी पत्नी भामती का नाम दे कर अपनी पत्नी भामती का समपर्ण अमर कर दिया ।
लव (1991 फ़िल्म)
लव 1991 में बनी हिन्दी भाषा की फिल्म है।
वरुशिका मेहता
वरुशिका मेहता एक भारतीय टेलीविजन अभिनेत्री और पेशेवर नर्तक है। वह १८ फरवरी १९९४ को अहमदाबाद, गुजरात, भारत में गुजराती परिवार में और मुंबई, महाराष्ट्र, भारत में पैदा हुई थी। उसने तलोनी कॉलेज ऑफ कॉमर्स से स्नातक किया था। मेहता ने युवा नृत्य आधारित नृत्य शो दिल डोस्ती डांस में शेरोन राय प्रकाश के साथ टेलीविज़न में पहली शुरुआत की, शंतनु माहेश्वरी के सामने एक पेशेवर नर्तक के रूप में। बाद में उन्होंने ये हैं आशिकी के दो एपिसोड चित्रित किए जिसमें एक प्रकरण में उन्होंने शक्तानु माहेश्वरी के साथ रुकसर मलिक का किरदार निभाया और दूसरे में उन्होंने ट्विंकल की भूमिका निभाई। इसके अलावा उन्होंने प्यार तूने क्या किया और फियर फाइल्स जैसे टेलीविजन शो पर काम किया। २०१५ में उन्होंने ट्विस्ट वाला लव के पांच एपिसोड के लिए अमृता प्रसाद के रूप में अभिनय किया। और २०१५ के अंत में उन्होंने सतरंगी ससुराला में एक निर्दोष और शर्मीली लड़की कैरा के रूप में आईं। २०१६ में उन्होंने वास्तविक यात्रा आधारित शो देसी एक्सप्लोरर्स जॉर्डन की मेजबानी की और उन्होंने २०१६ में ही स्टार प्लस के शो इश्कबाज़ में इशना का किरदार निभाया।
क्वीन्सलैण्ड
, ऑस्ट्रेलिया का एक राज्य है। इसकी राजधानी ब्रिस्बेन नगर है।
यहां ऑस्ट्रेलिया का ग्रेट ऑस्ट्रेलियन बेसिन (उत्सुत कूप)
का मुख्य भाग स्थित है।
खिरूडी, रानीखेत तहसील
खिरूडी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
आंत्र ज्वर
आंत्र ज्वर (अंग्रेज़ी:टाइफायड) जीवन के लिए एक खतरनाक रोग है जो कि सलमोनेल्ला टायफी (Salmonella typhi) नामक जीवाणु (बैक्टीरिया) से होता है। आंत्र ज्वर (टाइफायड) को सामान्यतः एंटीबायोटिक दवाइयों से रोका तथा इसका उपचार किया जा सकता है। इसे मियादी बुखार भी कहा जाता है। यह रोग विश्व के सभी भागों में होता है। यह किसी संक्रमित व्यक्ति के मल से मलिन हुए जल या खाद्य-पदार्थ के खाने/पीने से होता है।
1.रोगजनक :- साल्मोनेला टाइफी (जीवाणु)
2.लक्षण :- उच्च ज्वर, कमजोरी, कब्ज, सिर दर्द, आमाशय पीड़ा, तलवो में जलन
3.उपचार :- विडाल परीक्षण
लक्षण
[[Image:Fievre typhoide.png|thumb|right|250px|आंत्र ज्वर का विश्व में प्रभाव क्षेत्र <font color="#FF0000" size="+1">♦ उच्च स्तरीय
यशोवर्मन् प्रथम
यशोवर्मन् प्रथम (ख्मेर: ព្រះបាទយសោវរ្ម័នទី១) अंगकोर का राजा था। सिंहासन पर बैठने से पूर्व इसका नाम 'यशोवर्धन' था। उसका राज्यकाल ८८९ से ९१० तक था। उसने कंबुज के गौरव को बढ़ाया।
आंत्र ज्वर
कारण
टाइफाइड सबसे अधिक मुंह के जरिये खाने-पीने की ऐसी प्रदूषित वस्तुओं से फैलता है, जिसमें साल्मोनेला टाइफी नामक जीवाणु मौजूद हो। यदि टाइफाइड का रोगी बाथरूम का उपयोग करने के बाद (अर्थात पानी से हाथ के द्वारा मल साफ करने के बाद) अपने हाथों को कीटाणुनाशक साबुन से नहीं धोता और उन्हीं हाथों से खाने-पीने की व अन्य वस्तुओं को स्पर्श करता है, और यदि इस स्थिति में कोई दूसरा स्वस्थ व्यक्ति उन्हीं वस्तुओं को छूकर साबुन से हाथ धोए बगैर कोई खाद्य पदार्थ ग्रहण करता है तो वह भी टाइफाइड के बैक्टीरिया से सक्रमित हो सकता है।
यशोवर्मन् प्रथम
परिचय
यशोवर्मन्‌ की अनेक विजयों का अभिलेखों में उल्लेख है। यह भी कहा गया है कि उसने एक समुद्री बेड़ा भेजा। उसने पराजित नृपों को फिर से अधिकार दिया और उनकी पुत्रियों से विवाह किया। किंतु स्पष्ट विवरण के अभाव में इन उल्लेखों का अधिक महत्व नहीं है। उसने साम्राज्य की सीमाओं में कोई विस्तार नहीं किया किंतु उसे वैसा ही बनाए रखा। उसके राज्य की उत्तरी सीमा चीन तक पहुँच गई थी। पूर्व में चंपा से पश्चिम में मेनम और सालवीन नदियों के बीच के पर्वतों तक और दक्षिण में समुद्र तक इसका राज्य फैला था।
आंत्र ज्वर
कारण
सलमोनेल्ला टायफी केवल मानव मात्र में ही पाया जाता है। आंत्र ज्वर (टाइफायड) से पीड़ित व्यक्ति की रक्त धारा और धमनी मार्ग में जीवाणु प्रवाहित होते हैं। इसके साथ ही कुछेक 'संवाहक' कहलाने वाले व्यक्ति आंत्र ज्वर (टाइफायड) से ठीक तो हो जाते हैं किन्तु फिर भी उनमें जीवाणु समाप्त नहीं होता। इस प्रकार बीमार और संवाहक दोनों ही व्यक्तियों के मल से सलमोनेल्ला टायफी निसृत होती है (निकलती है)। सलमोनेल्ला टायफी फैलाने वाले व्यक्तियों द्वारा प्रयोग किये अथवा पकड़े गये खाद्य अथवा पेय पदार्थ पीने या सलमोनेल्ला टायफी से संदूषित पानी से नहाने या पानी से खाद्य सामग्री धोकर खाने से आंत्र ज्वर (टाइफायड) हो सकता है। अतः आंत्र ज्वर (टाइफायड) संसार के ऐसे स्थानों में अधिक पाया जाता है जहां हाथ धोने की परम्परा कम पायी जाती है तथा जहां पानी, मलवाहक गंदगी से प्रदूषित होता है। जैसे ही सलमोनेल्ला टायफी जीवाणु खायी या पी जाती है वह रक्त धारा में जाकर कई गुणा बढ़ जाती है। शरीर में ज्वर होने तथा अन्य संकेत व लक्षण दिखाई देने लगते हैं। इससे मौत भी हो सकती हैं
यशोवर्मन् प्रथम
परिचय
उसने यशोधर गिरि (फ्राम बाखोन) पर एक नई राजधानी बसाई जो पहले कंबुपुरी और बाद में यशोधरपुर के नाम से प्रसिद्ध हुई। इसमें अंकोर थोम का बहुत बड़ा भाग सम्मिलित था। यह स्थान कंबुज की शक्ति और संस्कृति की स्थापना का उचित श्रेय मिलना चाहिए। यशेवर्मन्‌ के बहुसंख्यक लेखों में इस नई संस्कृति की झलक मिलती है। इन लेखों की भाषा उत्कृष्ट काव्यात्मक संस्कृत है। इनसे ज्ञात होता है कि संस्कृत साहित्य के विभिन्न अंगों का समुचित अध्ययन होता था। विद्वानों को प्रश्रय देने के साथ ही यशोवर्मन्‌ स्वयं उच्चकाटि का विद्वान्‌ था। उसने वामशिव नाम के विद्वान से विविध काव्यों और शास्त्रों की शिक्षा प्राप्त की थी। एक अभिलेख में उसकी तुलना पाणिनि से की गई है और महाभाष्य पर रची उसकी एक टीका का उल्लेख है। उसके धार्मिक विचार उदार थे। स्वयं शैव होते हुए भी उसने वैष्णव और बौद्ध धर्मों का समान आदर किया। विभिन्र संप्रदायों के लिए उसने पृथक आश्रम बनवाए और उनके लिये उचित व्यवस्था भी की। कला के क्षेत्र की उन्नति आश्रमों के अतिरिक्त तड़ागों और मंदिरों के निर्माण से सिद्ध होती है। उसने राजधानी के उत्तर में एक तड़ाग के बीच एक विहार निर्भित करा कर उसमें अपने पूर्वजों की मूर्तियाँ स्थापित कीं।
आंत्र ज्वर
रोग की जांच
चिकित्सक विशेष रूप से साल्मोनेला टाइफी बैक्टीरिया की पहचान करने के लिए मल का कल्चर या रक्त का कल्चर परीक्षण कराने की सलाह देते हैं। टाइफाइड बुखार की पहचान के लिए किये जाने वाले अन्य परीक्षणों में एंजाइम से संबंधित इम्यूनोसोर्बेन्ट एम्से (एलिसा) और फ्लोरोसेंट एंटीबॉडी परीक्षण शामिल हैं।
बचाव
आंत्र ज्वर (टाइफायड) से के दो मौलिक उपाय हैं-
पीने के पानी को पीने से पहले एक मिनट तक उबाल कर पीएं। यदि बर्फ, बोतल के पानी या उबले पानी से बनी हुई न हो तो पेय पदार्थ बिना बर्फ के ही पीएं। स्वादिष्ट बर्फीले पदार्थ न खाएं जो कि प्रदूषित पानी से बने हो सकते हैं। पूरी तरह पकाए और गर्म तथा वाष्प निकलने वाले खाद्य पदार्थ ही खाएं। कच्ची ऐसी साग सब्जियां और फल न खाएं जिन्हें छीलना संभव न हो। सलाद वाली सब्जियाँ आसानी से प्रदूषित हो जाती है। जब छीली जा सकने वाली कच्ची सब्जियां या फल खाएं तो स्वयं उन्हें छीलकर खाएं। (पहले हाथ साबुन से धो लें) छिलके न खाएं। जिन दुकानों/स्थानों में खाद्य पदार्थ/पेय पदार्थ साफ सुथरे न रखे जाते हों, वहां से लेकर न खाएं और न पीएं। पानी हमेशा उबालकर ही पीयें ।
टीकाकरण
इसके रोकथाम के लिए एकमात्र उपचार टीकाकरण है। फिर भी कई सालो के बाद आंत्र ज्वर (टाइफायड) के टीकों का प्रभाव जाता रहता है। यदि पहले टीका लगवाया हो तो आपने डॉक्टर से जांच करवा लें कि क्या वर्धक टीका लगवाने की आवश्यकता तो नहीं है। रोग प्रतिरक्षी दवाइयां आंत्र ज्वर (टाइफायड) को रोक नहीं सकती है, वे केवल उपचार में सहायक सिद्ध हो सकती हैं।
भारत जैसे विकासशील देशों में टाइफाइड एक गंभीर स्वास्थ्य समस्या है। टाइफाइड साल्मोनेला टाइफी नामक जीवाणु से होने वाला संक्रामक रोग है। हालांकि बच्चों को वयस्कों की तुलना में टाइफाइड होने की अधिक संभावना होती है, लेकिन वयस्कों में इसके लेक्षण बदतर हो सकते हैं। टाइफाइड के लिए जोखिम वाले कारकों में शामिल हैं उन क्षेत्रों में काम करना या यात्रा करना जहां यह बीमारी या गलत जीवन-शैली के कारण शरीर के रोग प्रतिरोधक तंत्र का कमजोर होना और पानी जीवाणु से प्रदूषिण हो। ये सभी कारण टाइफाइड होने की आशंका को बढ़ा देते हैं।
उपचार
टाइफाइड पैदा करने वाले साल्मोनेला बैकटीरिया को एंटीबॉयोटिक दवाओं से खत्म किया जाता है। हालांकि कुछ मामलों में लंबे समय तक एंटीबॉयटिक दवाओं के इस्तेमाल से टाइफाइड के जीवाणु एंटीबॉयोटिक दवाओं के प्रति प्रतिरोधी (रेजिस्टेंट) हो जाते हैं। इस स्थिति से बचने के लिए योग्य डॉक्टर के परामर्श के अनुसार ही चिकित्सा कराएं। टाइफाइड बुखार का समय पर उपचार ना करने से आंत में छेद भी हो सकता जिसमें रोगी व्यक्ति की हालत गंभीर हो सकती है और तुरंत शल्य क्रिया (ऑपरेशन) भी कराना पड़ता है।
टाइफाइड की स्थिति में रोगी के शरीर में पानी की कमी न होने पाए, इसके लिए पीड़ित व्यक्ति को पर्याप्त मात्रा में पानी और पोषक तरल पदार्थ लेना चाहिए। रोगी को हल्का आसानी से पच सके, ऐसा आहार देना चाहिए।
बाहरी कड़ियाँ
jindagi me bahut gum hai
पलवा गाँव, सनहौला (भागलपुर)
पलवा सनहौला, भागलपुर, बिहार स्थित एक गाँव है।
यशोवर्मन् द्वितीय
यशोवर्मन्‌ द्वितीय (ख्मेर: យសោវរ្ម័នទី២) 1160 से 1166 तक कमेर साम्राज्य का शासक था। वह सूर्यवर्मन् द्वितीय का उत्तराधिकारी था।
गार्जियंस ऑफ द गैलेक्सी
गार्जियंस ऑफ द गैलेक्सी से विकिपीडिया पर निम्न लेख हैं:-
पेट्रोलियम उत्पादक देशों की सूची
इस सूची में उन देशों एवं उनके प्रान्तों/राज्यों की सूची दी गयी है जो तेल के कुओं से कच्चा तेल (crude oil) निकालते हैं।
वंशीधर शुक्ल
वंशीधर शुक्ल Pt. Vanshidhar Shukla (जन्म: 1904; मृत्यु: 1980) एक हिंदी और अवधी भाषा के कवि और स्वतंत्रता सेनानी व राजनेता थे।
इनके पिता छेदीलाल शुक्ल भी एक कवि थे। वंशीधर शुक्ल जी महात्मा गाँधी के आन्दोलन से भी भाग लिए। उत्तर प्रदेश के लखीमपुर खीरी विधान सभा से वें विधायक (१९५९-१९६२) भी रहे।
“ कदम-कदम बढायें जा खुशी के गीत गाये जा, ये जिंदगी है कौम की तू कौम पर लुटाए जा ” जैसी कालजयी रचना का सृजन करने वाले वंशीधर शुक्ल हैं। ‘उठो सोने वालों सबेरा हुआ है’, ‘उठ जाग मुसाफिर भोर भई’ इनकी अवधी में लिखी हुई पुस्तके हैं। हुजूर केरी रचनावली भी उत्तर प्रदेश हिन्दी संस्थान, लखनऊ से प्रकाशित हो चुकी है। उन्होंने लखीमपुर खीरी शहर के मध्य में राष्ट्रपिता महात्मा गाँधी के नाम पर 'गाँधी विद्यालय' की स्थापना की। वह उ.प्र. सरकार के वनमंत्री भी रहे।
जीवन परिचय
लोक संस्कृति, लोक विश्वास, ग्रामीण प्रकृति परिवेश व ग्राम जीवन को प्रतिबिंबित करने वाले माँ वाणी के इस कुशल आराधक का जन्म उत्तर प्रदेश में लखीमपुर जिले के मन्यौरा गाँव में सन १९०४ में हुआ था। माँ सरस्वती के जन्म दिवस बसंत पंचमी के दिन एक कृषक परिवार में जन्म लेने वाले वंशीधर नें माता सरस्वती की साधना को ही अपना लक्ष्य बना लिया। इनके पिता पं॰ छेदीलाल शुक्ल सीधे-सादे सरल ह्रदय के किसान थे जो अच्छे अल्हैत के रूप में विख्यात थे और आसपास के क्षेत्र में उन्हें आल्हा गायन के लिए बुलाया जाता था। वे नन्हें बंशीधर को भी अपने साथ ले जाया करते थे। पिता द्वारा ओजपूर्ण शैली में गाये जाने वाले आल्हा को बंशीधर मंत्रमुग्ध होकर सुना करते थे। सामाजिक सरोकारों से बंशीधर के लगाव के पीछे उनके बचपन के परिवेश का बहुत बड़ा हाथ था। सन १९१९ में पं॰ छेदीलाल चल बसेे। पारिवारिक जिम्मेदारियों का बोझ अब वंशीधर के सर पर था। यह उनके लिए बड़े संघर्षों का समय थाे। इन्हीं संघर्षों से उनके व्यक्तित्व में जीवटता और अलमस्ती पैदा हुई। इसी समय की कठिनाईयों ने उनमें व्यवस्था के प्रति विद्रोही स्वर पैदा किया। सन १९२५ के करीब वे गणेश शंकर विद्यार्थी के संपर्क में आयेे। विद्यार्थी जी के सानिध्य में उन पर स्वतंत्रता-आंदोलन का रंग गहराने लगा और कविता की धार भी पैनी होती चली गयी। उन्होंने मातृभूमि की सेवा करते हुए स्वतंत्रता आंदोलन में सक्रिय भाग लिया और अनेक बार जेल की यात्रा की।
उत्पलकुमार बसु
उत्पल कुमार बसु (३ अगस्त १९३९) (উৎপলকুমার বসু) बांग्ला सहित्य के भूखी पीढ़ी (हंगरी जनरेशन) आन्दोलन के एक प्रमुख कवि हैं। १९६० तक वह कृत्तिवास गोष्ठी के सदस्य थे। भुखी पीढी आन्दोलन में योगदान के कारण उनके खिलाफ भी कोलकाता पुलिस समन निकाला था। इसके चलते उन्हे योगमाया देवी कालेज के प्राध्यापक के नौकरि से बरखास्त किया गया था। ततपश्चात वह विदेश चले गये एवम दस साल के लिये कविता लिखना त्याग दिया। दस साल बाद कोलकाता लौट कर उन्होने जो कवितायें प्रकाश करने लगे, साहित्य जगत में मानो तहलका मचा दिया। भुखी पीढी आन्दोलन के समय लिखे उनका पोपेर समाधि को सराहा गया है।
चिट्ठाकार (बहुविकल्पी)
चिट्ठाकार के कई अर्थ हो सकते हैं -
वोंगपाका लिएंगप्रासेर्ट
वोंगपाका लिएंगप्रासर्ट (जन्म 21 जुलाई 1993) एक थाई महिला क्रिकेटर हैं। उन्होंने 2013 में आईसीसी महिला विश्व ट्वेंटी 20 क्वालीफायर में 2013 में अंतरराष्ट्रीय क्रिकेट में पदार्पण किया। उन्होंने 2015 आईसीसी महिला विश्व ट्वेंटी 20 क्वालीफायर में थाईलैंड का प्रतिनिधित्व किया। वोंगपाका ने थाईलैंड में आयोजित 2016 महिला ट्वेंटी 20 एशिया कप में भी खेला।
वह भी थाई महिला क्रिकेट टीम का हिस्सा थीं, जो दक्षिणपूर्व एशियाई खेलों में महिला टी20 क्रिकेट टूर्नामेंट के उद्घाटन संस्करण में चैंपियन के रूप में उभरी थी, जिसे 2017 दक्षिणपूर्व एशियाई खेलों में पेश किया गया था। थाईलैंड ने महिला क्रिकेट फाइनल में इंडोनेशिया पर 23 रन की जीत दर्ज करने के बाद स्वर्ण पदक हासिल किया, जहां उसने कम स्कोर वाले चक्कर में 4/16 की जादुई गेंदबाजी करके महत्वपूर्ण भूमिका निभाई। वोंगपाका लिएंगप्रासर्ट ने मल्टी-स्पोर्ट इवेंट में अपने देश के लिए स्वर्ण पदक जीतने में महत्वपूर्ण भूमिका निभाई, क्योंकि वह 13 विकेट के साथ टूर्नामेंट में अग्रणी विकेट लेने वाली थी।
जून 2018 में, श्रीलंका के खिलाफ 2018 महिला ट्वेंटी 20 एशिया कप में थाईलैंड के अंतिम ग्रुप-स्टेज मैच के दौरान, उसने बारह रन देकर पांच विकेट लिए, और उसे प्लेयर ऑफ द मैच चुना गया। यह थाईलैंड की किसी पूर्ण सदस्य पक्ष के खिलाफ पहली जीत थी। उन्होंने पांच मैचों में नौ आउट होने के साथ थाईलैंड के लिए अग्रणी विकेट लेने वाले खिलाड़ी के रूप में टूर्नामेंट का समापन किया।
जून 2018 में, उन्हें 2018 आईसीसी महिला विश्व ट्वेंटी 20 क्वालीफायर टूर्नामेंट के लिए थाईलैंड की टीम में नामित किया गया था। उन्होंने 3 जून 2018 को 2018 महिला ट्वेंटी 20 एशिया कप में थाईलैंड के लिए महिला ट्वेंटी 20 अंतर्राष्ट्रीय (मटी20आई) की शुरुआत की।
खम्हरिया
थान - खम्हरिया, बेमेतरा जिले में स्थित एक शहर हैं। यह एक तहसील और ब्लॉक मुख्यालय हैं। यहाँ नगरीय प्रशासन लागू होती हैं। यह नगर पालिका हैं, जो की जनसंख्या की दृष्टी से बेमेतरा जिले में दूसरे नम्बर का बड़ा शहर हैं।यह साजा विधानसभा और दुर्ग लोकसभा में आता हैं। यह सड़क मार्ग द्वारा सीधे बेमेतरा, कवर्धा,राजनांदगांव, दुर्ग और रायपुर से जुड़ा हुआ हैं। यह सन् 2007 में तहसील बना और सन् 2017 में ब्लॉक घोषित किया गया। पूर्व मुख्यमंत्री रमन सिंह का गृह ग्राम यहाँ से केवल 5 किलोमीटर में स्थित हैं। वे अपनी माध्यमिक शिक्षा यही से प्राप्त की। यहाँ कई शिक्षण संस्थान हैं। एक महाविद्यालय भी हैं।
भूगोल
थान-खम्हरिया 20.98°N, 82.27°W पर स्थित है।  इसमें 332 m. की औसत ऊंचाई है।
जोग्यूडा, सल्ट तहसील
जोग्यूडा, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
भारत का दूतावास, बॉन
जर्मनी के संघीय गणराज्य में भारत गणराज्य का दूतावास 1951 से 1999 तक बॉन में स्थित था, 2002 तक एक शाखा कार्यालय के साथ। दूतावास की पूर्व चांसलरी इमारत, दो सूचीबद्ध विला वर्ष 1911 से और 1912, ग्रोनौ विली-ब्रांट-एली (बुंडेसट्रैस 9; मकान नंबर 16/18) जिले में स्थित हैं।
इतिहास
भारत उन ग्यारह राज्यों में से एक था, जिन्हें 15 दिसंबर 1949 से बॉन में सरकार की सीट पर मित्र देशों के उच्चायोग में जर्मनी के संघीय गणराज्य के लिए एक राजनयिक मिशन के साथ मान्यता दी गई थी। प्रतिनिधित्व शुरू में बर्लिन में भारतीय सैन्य मिशन के अधीन था, जो मूल रूप से मित्र देशों की नियंत्रण परिषद से मान्यता प्राप्त था, और इस मिशन के प्रमुख जनरल खूब चंद के नेतृत्व में था 1 जनवरी, 1951 को जर्मनी के साथ युद्ध की स्थिति को समाप्त करने वाला भारत पहला देश बनने और भारत द्वारा संघीय गणराज्य के साथ राजनयिक संबंध स्थापित करने के बाद मिशन को हाल ही में बॉन में स्थानांतरित कर दिया गया था। मिशन का कुलाधिपति नई संसद और सरकारी जिले के किनारे विला कोब्लेंज़र स्ट्रेज 262 (आज विली-ब्रांट-एली 16) में बसा। नवंबर 1951 में मिशन को एक दूतावास का दर्जा प्राप्त हुआ। शुरू से ही, कोलोन के मैरिएनबर्ग जिले में रोंडॉर्फर स्ट्रैसे 9 का विला दूतावास के निवास के रूप में कार्य करता था। 1960 के दशक की शुरुआत में (नवीनतम 1961 में), लॉ फर्म को पड़ोसी विला कोब्लेंज़र स्ट्रैसे 264 (आज विली-ब्रांट-एली 18) तक विस्तारित किया गया था, जिसे बैड गॉड्सबर्ग वास्तुकार विली मास द्वारा डिजाइन किया गया था। भारतीय सैन्य और नौसैनिक अताशे के साथ-साथ सांस्कृतिक अताशे के कार्यालय अस्थायी रूप से (1958-1960)  ह्यूसली 18/20 के पास के डबल विला में स्थित थे, सांस्कृतिक विभाग (जैसा कि: 1966) सूडस्टेड जिले में (रॉयटरस्ट्रैस 187)। 1969 में दूतावास का निवास कोलोन-मैरिएनबर्ग से श्वेनहेम के बैड गोडेसबर्ग जिले (बेल्डरबुशस्ट्रेश 1) में स्थानांतरित कर दिया गया था, और 1974/75 में उसी जिले के भीतर विला मैरिएनफॉर्स्ट में स्थानांतरित कर दिया गया था। मार्च 1982 में, भारत ने एडेनौरेली 262 (अब विली-ब्रांट-एली 16) में कार्यालय भवन का अधिग्रहण किया।  1990 के दशक में, कुलाधिपति के अलावा दूतावास के सभी विभाग ग्रोनौ जिले (बाउन्सचीडस्ट्रेश 7) में कुलाधिपति भवन के बाहर स्थित थे।
सरकार की सीट बर्लिन (1999) में स्थानांतरित करने के क्रम में, अक्टूबर 1999 में भारतीय दूतावास बर्लिन में स्थित किया गया। बॉन में, कांसुलर विभाग सहित दूतावास की एक शाखा - बर्लिन में दूतावास के बगल में जर्मनी में तीन भारतीय कांसुलर कार्यालयों में से एक - शुरुआत में विली-ब्रांट-एली 16 (राइनवेग के कोने) की इमारत में छोड़ी गई थी। जिसका कांसुलर जिला बवेरिया और नॉर्थ राइन-वेस्टफेलिया राज्यों को सेवाएं देता है। शाखा कार्यालय ने सालाना लगभग 33,000 वीज़ा जारी किए - भारत में जर्मन पर्यटकों के लिए 50% वीज़ा - और 800 से अधिक पासपोर्ट, उस समय दुनिया भर में केवल 21 भारतीय प्रतिनिधित्वों में से एक के रूप में लाभ कमाया। मई 2002 में, शाखा कार्यालय के कांसुलर अनुभाग को बंद कर दिया गया था और इसके बजाय फ्रैंकफर्ट एम मेन में भारतीय महावाणिज्य दूतावास के कांसुलर जिले का विस्तार किया गया था जिसमें नॉर्थ राइन-वेस्टफेलिया और बवेरिया को नए खुले महावाणिज्य दूतावास के कांसुलर जिले में जोड़ा गया था। म्यूनिख।    अप्रैल 2005 में, भारत सरकार ने बॉन में पूर्व दूतावास भवन को बिक्री के लिए रखा। नॉर्थ राइन-वेस्टफेलिया में बड़ी संख्या में भारतीय नागरिकों के कारण शाखा कार्यालय को बंद करने और इमारत की बिक्री का भारतीय समुदाय में विरोध हुआ, जिसके परिणामस्वरूप एक हस्ताक्षर अभियान भी चला।  राइन के सामने इसके बाहरी हिस्से पर भारतीय रूपांकनों और आभूषणों के साथ प्लास्टर का काम दूतावास द्वारा इमारत के पूर्व उपयोग को इंगित करता है।
अल्नैजिक, अलास्का
जन्सांख्यिकी
2000 की जनगणना में अल्नैजिक में 221 लोग, 70 कुनबे, और 52 परिवार थे। जनसंख्या घनत्व 7.4/किमी2 था। 3.6/किमी2 घनत्व के साथ कुल 107 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (81.90%), श्वेत (13.57%), दो या दो से अधिक प्रजाती के (2.27%), अन्य प्रजातियों के (1.36%)। किसी भी प्रजाती के हिस्पैनिक या लैटिनो 1.36% थे।
युक्तिभद्र दीक्षित "पुतान"
युक्तिभद्र दीक्षित "पुतान" (मृत्यु: 24 जुलाई) एक अवधी और भोजपुरी भाषा के कवि थे, वे कवि बलभद्र प्रसाद दीक्षित "पढ़ीस" के पुत्र हैं। इन्हें ‘मतई भइया’ के नाम से भी जाना जाता था।
पोथिया गाँव, सनहौला (भागलपुर)
पोथिया सनहौला, भागलपुर, बिहार स्थित एक गाँव है।
निष्पादन-मूल्यांकन
निष्पादन-मूल्यांकन, कर्मचारी मूल्यांकन के रूप में भी ज्ञात, एक ऐसी विधि है जिसके द्वारा किसी कर्मचारी के कार्य निष्पादन को मूल्यांकित किया जाता है (साधारणतया गुण, मात्रा, लागत एवं समय के संबंध में). निष्पादन-मूल्यांकन जीवन-वृत्ति विकास का ही एक हिस्सा है।
निष्पादन-मूल्यांकन, संगठनों में कर्मचारी निष्पादन की नियमित समीक्षा है।
साधारणतः, निष्पादन-मूल्यांकन के निम्न उद्देश्य हैं:
किसी संख्यासूचक या अदिश श्रेणी पद्धति का प्रयोग करना, निष्पादन को मूल्यांकित करने का एक सामान्य तरीका है जिसमें प्रबंधकों को अनगिनत उद्देश्यों/लक्षणों के आधार पर किसी व्यक्ति विशेष को चिन्हित (स्कोर) करने के लिए कहा जाता है। कुछ कंपनियों में, आत्म-मूल्यांकन का निष्पादन करने पर भी कर्मचारियों को उनके प्रबंधक, समपदस्थ-कर्मचारियों, अधीनस्थ-कर्मचारियों और ग्राहकों से मूल्यांकन प्राप्त होते हैं। इसे 360° मूल्यांकन के रूप में जाना जाता है, जो अच्छी संचार व्यवस्था तैयार करता है।
निष्पादन-मूल्यांकन प्रक्रिया के रूप में प्रयुक्त हो रही सर्वाधिक लोकप्रिय विधियां निम्न हैं:
व्यवसायिक संस्थाओं द्वारा आम तौर पर सत्यनिष्ठा और अंतर्विवेकशीलता जैसे कारकों पर आश्रित लक्षण पर आधारित पद्धतियों का भी प्रयोग किया जाता है। इस विषय पर वैज्ञानिक साहित्य यह सबूत प्रदान करता है कि ऐसे कारकों पर कर्मचारियों को मूल्यांकित करने की पद्धति को त्याग देना चाहिए। इसके दोहरे कारण हैं:
चूंकि परिभाषा के अनुसार लक्षण पर आधारित पद्धतियां व्यक्तित्व के लक्षणों पर आधारित होती हैं, इसलिए प्रतिपुष्टि प्रदान करने में प्रबंधक को कठिनाई होती है जो कर्मचारी के निष्पादन में सकारात्मक परिवर्तन ला सकता है। इसका कारण यही है कि व्यक्तित्व के आयाम अधिकांश रूप से स्थिर होते हैं और जबकि कर्मचारी किसी विशेष व्यवहार को तो परिवर्तित कर सकता है लेकिन अपने व्यक्तित्व को परिवर्तित नहीं कर सकता है। उदाहरणस्वरूप, जिस व्यक्ति में सत्यनिष्ठा का अभाव होता है, वह प्रबंधक के सम्मुख झूठ बोलना बंद कर सकता है क्योंकि उन्हें पकड़ लिया गया है, लेकिन उनमें अभी भी सत्यनिष्ठा की भावना बहुत कम होती है और जब पकड़े जाने का डर चला जाता है तो फिर से झूठ बोलने की संभावना बन जाती है।
चूंकि लक्षण पर आधारित पद्धतियां अस्पष्ट होती हैं, इसलिए ये बड़ी आसानी से कार्यालय की राजनीति से प्रभावित हो जाती हैं जिसके कारण ये किसी कर्मचारी के सटीक निष्पादन के सूचना-स्त्रोत के रूप में कम विश्वसनीय होती हैं। इन साधनों की अस्पष्टता प्रबंधकों को इस बात की अनुमति प्रदान करता है कि वे जिन्हें चाहते हैं अथवा उन्हें जो उचित लगता हैं कि उनकी उन्नति होनी चाहिए, तो वे इस आधार पर उनका चयन कर सकते हैं जबकि इसकी जगह वे कर्मचारियों के उन विशेष व्यवहारों पर आधारित अंकों के आधार पर भी उनका चयन कर सकते थे जिन व्यवहारों में उन्हें व्यस्त होना/नहीं होना चाहिए। ये पद्धतियां भेदभाव के दावों के लिए किसी कंपनी को खुला छोड़ देने जैसा ही हैं क्योंकि कोई भी प्रबंधक उनके विशेष व्यवहारिक सूचना की सहायता के बिना ही पक्षपातपूर्ण निर्णय ले सकता है।
PTF रिपोर्ट में इस बात का दावा किया गया कि "यद्यपि मंत्रालयों और विभागों के वार्षिक रिपोर्ट अनिवार्य हैं, लेकिन शायद ही कभी उन्हें तैयार किया जाता है और सरकार के सम्मुख प्रस्तुत किया जाता है और जहां वे प्रस्तुत किएय जाते हैं वहां या तो विषय-वस्तु या प्रारूप के संबंध में वे अपर्याप्त होते हैं और शायद ही किसी मानक की पुष्टि करते हैं। सिफ़ारिश यही थी कि मंत्रालयों द्वारा लक्ष्य निर्धारण होना चाहिए जहां ठोस और औसत उपलब्धि का अनुमान लगाया जा सके (PTF रिपोर्ट धारा 10 उपधारा 10.1).
मन (फ़िल्म)
मन 1999 में बनी हिन्दी भाषा की नाट्य फिल्म है। इसका निर्देशन इन्द्र कुमार ने किया और इसमें आमिर ख़ान, मनीषा कोइराला और अनिल कपूर प्रमुख चरित्रों का निर्वाहन करते हैं। रानी मुखर्जी भी विशेष उपस्थिति में दिखाई दी हैं। यह अकेले हम अकेले तुम (1995) के बाद आमिर और मनीषा की एक साथ दूसरी फिल्म है। कहानी मूल रूप से भीगी रात (1965) से अनुकूलित की गई है।
संक्षेप
देव करन सिंह (आमिर खान) एक बहुत बड़ा चित्रकार बनना चाहते रहता है, पर कर्ज़ में दबा हुआ होता है और इस कारण वो अमीर व्यापारी, सिंघानिया (दलीप ताहिल) की बेटी, अनीता (दीप्ति भटनागर) से शादी के लिए मान जाता है। वहीं प्रिया (मनीषा कोइराला) बच्चों को संगीत सिखाते रहती है और उसकी सगाई राज (अनिल कपूर) से हुई होती है और जल्द ही वो उससे शादी करने वाली होती है, क्योंकि उसने उसकी जरूरत के समय काफी मदद किया था। प्रिया और देव की मुलाक़ात क्रुज़ जहाज में होती है। दोनों एक दूसरे से प्यार करने लगते हैं। पर उन दोनों की किसी और से सगाई कर लिए होते हैं, वे लोग अपनी ओर से सारी कोशिश कर 6 महीने बाद मिलना तय करते हैं।
इन 6 महीनों में देव अपनी सगाई अनीता के साथ तोड़ देता है और काफी मेहनत करना शुरू कर देता है। वो कई सारी खूबसूरत तस्वीरें बनाने लगता है और उसके बिक्री होने से वो काफी सफल चित्रकार बन जाता है। वहीं प्रिया को लगता है कि राज को छोड़ना गलत होगा, इस कारण वो देव को खत में सारी बात बता देती है, पर वो खत राज को मिल जाता है और वो प्रिया को देव से मिलने के लिए राजी करता है। जब प्रिया देव से मिलने जाते रहती है, तभी एक कार उसे टक्कर मार देता है और प्रिया का पैर टूट जाता है। देव सारी रात प्रिया का इंतजार करते रहता है, पर वो नहीं आती तो उसे लगता है कि प्रिया उसे पसंद नहीं करती है। प्रिया इस हादसे और उसके बारे में देव को बताने से राज को मना कर देती है। हालांकि दोनों ही एक दूसरे से प्यार करते रहते हैं।
एक दिन देव अपनी दादी, जिनकी हाल ही में मौत हो गई थी, की इच्छा के अनुसार प्रिया को पायल देने आता है। देव की नजर दूसरे कमरे के तस्वीर पर पड़ती है और उसे सच्चाई का एहसास होता है कि प्रिया अब भी उससे प्यार करती है। दोनों आंसुओं के साथ एक दूसरे से मिलते हैं और वो प्रिया से कहता है कि चाहे कुछ भी हो जाये, वो उससे प्यार करता ही रहेगा। इसके बाद देव और प्रिया की शादी हो जाती है।
भारतीय १० रुपये का नोट
औपनिवेशिक काल में जारी व प्रचलित १० रुपये का नोट का १९२३ से ही लगातार मुद्रण हो रहा है, जब भारतीय रिज़र्व बैंक ने नोटों के मुद्रण का पदभार सम्भाला।
नई महात्मा गाँधी श्रेणी का नोट
५ जनवरी २०१८ को भारतीय रिज़र्व बैंक ने ₹१० के नये नोट की बदलावों के साथ घोषणा की।
आकृति
भारतीय रिज़र्व बैंक ने नये महात्मा गाँधी श्रेणी के ₹१० की मुद्रा को जारी किया जिसके पश्च भाग में कोणार्क सूर्य मन्दिर है। आधार का रंग चॉकलेट भूरा है। नोट की आकृति ६३ मि॰ मी॰ x १२३ मि॰ मी॰ है।
₹१० का पुराना हात्मा गाँधी श्रेणी का नोट नारंगी-बैगनी रंग का है, जिसमे अग्र भाग पर महात्मा गाँधी का चित्र तथा भारतीय रिज़र्व बैंक के गवर्नर के हस्ताक्षर हैं। इसमे ब्रेल पद्धति को भी शामिल किया गया है, जिससे दृष्टिबाधित लोग भी नोट को पहचान सकें। पश्च भाग में भारतीय गैण्डा, भारतीय हाथी तथा बंगाल बाघ का भारतीय जन्तु के रूप में चित्रण किया गया है।
२०११ में ₹ चिह्न को भी नोट पर सम्मिलित किया गया है। जनवरी २०१४ में भारतीय रिज़र्व बैंक ने ३१ मार्च २०१४ से सभी २००५ के पूर्व के चलन से बाहर करने की घोषणा की। यह तिथि पहले १ जनवरी २०१५ तक बढाई गयी तथा फिर इसे ३० जून २०१६ तक विस्तारित कर दिया गया।
भाषाएँ
अन्य भारतीय रुपयाें की तरह ₹१० के नोट पर भी इसका मूल्य १७ भाषाओं में लिखा है। अग्र भाग पर यह मूल्य अंग्रेजी तथा हिन्दी भाषाओँ में लिखा है जबकि पश्च भाग में एक भाषा पट्टिका है जिसमे भारत की २२ आधिकारिक भाषाओं में से १५ अंकित हैं। यह भाषाएँ अंग्रेजी वर्णमाला के क्रमानुसार हैं। पट्टिका पर असमिया, बंगाली, गुजराती, कन्नड़, कश्मीरी, कोंकणी, मलयालम, मराठी, नेपाली, ओड़िया, पंजाबी, संस्कृत, तमिल, तेलुगु तथा उर्दू अंकित है।
अशोक की लाट श्रेणी
१९७० में जारी हुई १० रूपए के नोट की अशोक की लाट श्रेणी के अग्र भाग में अशोक स्तम्भ तथा मूल्यवर्ग असमिया, बंगाली, गुजराती, कन्नड़, कश्मीरी, मलयालम, मराठी, ओड़िया, पंजाबी, संस्कृत, तमिल, तेलुगु तथा उर्दू भाषाओं में अंकित था तथा पश्च भाग में दो मोर तथा अंग्रेजी भाषा में लिखा मूल्यवर्ग अंकित है।
जॉर्ज षष्ठम् श्रेणी
१९३७ में जारी हुई जॉर्ज षष्ठम् श्रेणी के अग्र भाग में जॉर्ज षष्ठम् का चित्र तथा पश्च भाग में दो हाथियों के साथ मूल्यवर्ग उर्दू, हिन्दी, बंगाली, बर्मी, तेलुगु, तमिल, कन्नड़ तथा गुजराती भाषाओं में अंकित है।
संवैधानिक राजतंत्र
ज्यादातर देशों में राजशाही संवैधानिक हैं लेकिन कुछ देशों में शासन तरह से निरंकुशता या राजतन्त्र है. ऐसे देशों के नाम हैं; स्वाज़ीलैंड (पूर्ण राजतन्त्र), ओमान (पूर्ण राजतन्त्र), दारुस्सलाम (पूर्ण राजतन्त्र), सऊदी अरब (पूर्ण धर्मतन्त्र), वेटिकन (पूर्ण धर्मतन्त्र), कतर (मिश्रित शासन), यूएई (मिश्रित शासन) और बहरीन (मिश्रित शासन)। वर्तमान में, लगभग 44 देशों में राज्य के प्रमुख के रूप में एक सम्राट है. इन 44 राजाओं में शामिल हैं; 3 अफ्रीका में, 6 ओशिनिया में ,10 उत्तरी अमेरिका में ,12 यूरोप में और 13 एशिया में हैं।
अंतरराष्ट्रीय पोल खेल महासंघ
अंतरराष्ट्रीय पोल खेल महासंघ (इंटरनेशनल पोल स्पोर्ट्स फेडरेशन, IPSF) एक वैश्विक लाभ-निरपेक्ष संगठन है, जिसे पोल खेलों के अंतरराष्ट्रीय प्रशासनिक निकाय के रूप में ग्लोबल एसोसिएशन ऑफ इंटरनेशनल स्पोर्ट्स फेडरेशन (GAISF) का पर्यवेक्षक सदस्य होने की मान्यता प्राप्त है। IPSF राष्ट्रीय पोल महासंघों का छाता संगठन है, जो वार्षिक विश्व पोल चैम्पियनशिप की मेज़बानी करता है।
पृष्ठभूमि और इतिहास
कलाबाज़ी, कलात्मक भंगिमाओं तथा संगीत की धुन पर नाट्य-मुद्राओं का प्रदर्शन करते हैं। १९९० और २००० के दशकों में पोल नृत्य एक फिटनेस गतिविधि के रूप में विकसित हुआ। २००९  में, केटी कोट्स (Katie Coates) और टिम ट्रॉटमैन (Tim Trautman) ने पोल को एक खेल के रूप में बढ़ावा देने के लिए IPSF का गठन किया। उन्हें लगा कि पोल नृत्य एक खेल के रूप में विकसित हो रहा था, यह अनियमित मानकों के साथ स्थानीय प्रतियोगिताओं में फैल चुका था, अतः वे इसके विकास और व्यवसायीकरण को आगे बढ़ाने के लिए इस खेल में संरचना और निष्पक्षता का भाव लाना चाहते थे। IPSF एक कार्यकारी समिति द्वारा प्रशासित होता है।
IPSF ने पोल खेलों को प्रशासित करने के लिए नियम और शर्तें बनाई हैं, जैसे एक अंक-तालिका, स्वास्थ्य और सुरक्षा की नीतियाँ तथा खेल अधिकारियों के लिए प्रमाणीकरण की सुविधा। राष्ट्रीय महासंघ राष्ट्रीय पोल खेल प्रतियोगिताओं में इन मानकों को लागू करने के लिए IPSF के साथ काम करते हैं। IPSF से जुड़े हुए राष्ट्रीय पोल खेल महासंघ अब अफ्रीका से एशिया तक कई महाद्वीपों में मौजूद हैं, और कुछ अन्य संघ IPSF द्वारा समर्थित किए जाने के निमित्त एक संरचित योजना बनाने की प्रक्रिया में हैं। उदाहरण के लिए, संयुक्त राज्य अमेरिका में IPSF के तहत एक राष्ट्रीय महासंघ बना है, जिसे अमेरिकन पोल लीग कहा जाता है। IPSF द्वारा आयोजित विश्व पोल चैम्पियनशिप के लिए राष्ट्रीय संघ अपने शीर्ष प्रतियोगियों को भेजते हैं। IPSF विश्व डोपिंग विरोधी संस्था की विश्व डोपिंग रोकथाम संहिता (एक ऐसी नियमावली, जो अंतरराष्ट्रीय ओलंपिक समिति IOC के प्रोत्साहन से उत्पन्न हुई थी) के हस्ताक्षरकर्ताओं में से एक है। २०१२ में IPSF ने वार्षिक विश्व पोल चैम्पियनशिप शुरू की, जहाँ पुरुष, महिला और युवा खिलाड़ी प्रतिस्पर्धा करते हैं। २०१७ में, छत्तीस देशों के २२९ एथलीटों ने इसमें भाग लिया।[८] दर्शक लाइवस्ट्रीम के माध्यम से प्रतियोगिता को लाइव, ऑनलाइन देख सके। इस चैम्पियनशिप के लिए दर्शक-गण बटोरने तथा दर्शकों की संख्या बढ़ाने के लिए IPSF ने सॉलिडस्पोर्ट के साथ गठबंधन किया है।
अनुशासन
पोल खेलों के अलावा IPSF ने अल्ट्रा पोल, कलात्मक पोल और पैरा पोल धाराओं में आयोजित प्रतियोगिताओं के लिए भी नियमावलियाँ और मानक बनाए हैं। अल्ट्रा पोल में प्रतिभागियों के बीच विभिन्न चालों व कलाबाज़ी की स्पर्धा के लगातार दौर शामिल हैं। पोल खेलों की तुलना में कलात्मक पोल कलात्मक तत्त्वों पर अधिक बल देता है। पैरा पोल “अब पैरालंपिक मानदंडों के अनुरूप विकसित किया गया है, जिसमें तीन श्रेणियाँ - मांसपेशी, अंग और दृष्टि की कमी शामिल है”।
वायु सेना के मार्शल
वायु सेना के मार्शल अथवा मार्शल ऑफ़ द एयर फोर्स (Marshal of the air force) विभिन्न वायुसेनाओं में दी जाने वाली एक वरिष्ठ पदवी है।
रजोनिवृत्ति
मासिक धर्म के स्थायी रूप से बंद हो जाने को रजोनिवृत्ति (Menopause) कहा जाता है।
साधारणतः कन्याओं को 14 या 15 की आयु में और ऊष्ण प्रदेशों में इससे भी पूर्व मासिकधर्म प्रारम्भ हो जाता है, जिसका अर्थ है कि कन्या गर्भधारण के योग्य हो गई है। तब से लेकर 45 से 50 वर्ष की आयु तक साधारणतया प्रत्येक 28वें दिन मासिकधर्म होता रहता है। प्रत्येक मास में एक बार डिंबग्रंथि से एक डिंब परिपक्व होकर बाहर निकलता है और डिंबवाहिका नली में शुक्राणु द्वारा संसेचित होकर गर्भाशय में आकर गर्भ बन जाता है।
जब डिंबग्रंथि में परिपक्व डिंबों का क्षरण बंद हो जाता है, तब मासिकधर्म भी बन्द हो जाता है। डिंबग्रंथि में जो अन्तःस्राव बनते हैं, वे ही डिंब के परिपक्व होने के बाद अंडोत्सर्ग (ovulation), गर्भस्थापना और गर्भवृद्धि के कारण होते हैं। डिंबग्रंथि के सक्रिय जीवन के समाप्त होने पर इन स्रावों का बनना निसर्गतः बंद हो जाता है। रजोनिवृत्ति इसी का सूचक तथा परिणाम है।
रजोनिवृत्ति होने पर स्त्री के शरीर में शारीरिक और मानसिक दोनों प्रकार के पविर्तन हो जाते हैं। बहुधा ये परिवर्तन इतनी धीमी गति से तथा अल्प होते हैं कि स्त्री को कोई असुविधा नहीं होती, किंतु कुछ स्त्रियों को विशेष कष्ट होता है। रजोनिवृत्ति को अंग्रेजी में मेनोपॉज़ कहते हैं, जिसका अर्थ 'जीवन में परिवर्तन' है। यह वास्तव में स्त्री के जीवन का पविर्तनकाल होता है। इस काल का प्रारंभ होने पर चित्त में निरुत्साह, शरीर की शिथिलता, निद्रा न आना, शिर में तथा शरीर के भिन्न भिन्न भागों में पीड़ा रहना, अनेक प्रकार की असुविधाएँ, या बेचैनी होना आदि लक्षण प्रकट होते हैं। बहुतों के शरीर में स्थूलता आ जाती है। आनुवंशिक या वैयक्तिक उन्माद की प्रवृत्तिवाले व्यक्तियों को उन्माद, या पागलपन होने की आशंका रहती है। अन्य प्रकार के मानस विकास भी हो सकते हैं।
प्रजनन क्रिया समाप्त होने के पश्चात्‌, प्रजनन अंगों में अर्बुद होने का भय रहता है। डिंबग्रंथि और गर्भाशय दोनों में अर्बुद उत्पन्न हो सकते हैं। गर्भाशय में घातक और प्रघातक दोनों प्रकार के अर्बुदों की प्रवृत्ति होती है। मासिकधर्म की गड़बड़ी कैंसर का सर्वप्रथम लक्षण है। अधिक मात्रा में स्राव होना, सौत्रार्बुद (fibroid) का द्योतक है। उदर के आकार की वृद्धि का कारण अर्बुद हो सकता है। इस समय गलगंड, या घेघा (goitre) उत्पन्न होने की संभावना रहती है।
भिन्न-भिन्न स्त्रियों में रजोनिवृत्ति भिन्न भिन्न प्रकार से होती है। किस में मासिकधर्म अकस्मात्‌ बंद हो जाता है। कुछ में धीरे धीरे, एक या दो वर्ष में बंद होता है।
रजोनिवृत्ति के लक्षण
बहुत अधिक पसीना आना।
घबराहट होना।
सिर में दर्द, चक्कर आना।
स्वभाव में चिड़चिड़ापन आ जाना।
शारीरिक कमजोरी अधिक होना।
पेट से संबंधित समस्या होना।
पाचनशक्ति कमजोर हो जाना।
जी मिचलाना और उल्टियां आना।
लगातार कब्ज की समस्या होना हो सकती है।
इस समय में बहुत सी स्त्रियों को मानसिक तनाव होने लगता है।
कुछ स्त्रियों को तो इस समय के बाद शरीर पर झुर्रियां पड़ने लगती हैं।
अकबरपुर (तहसील), अम्बेडकर नगर
यह तहसील अम्बेडकर नगर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 307 गांव हैं।
फन्निता माया
फनिता माया (जन्म 15 जून 2004) एक थाई क्रिकेटर हैं। जनवरी 2020 में, 15 साल की उम्र में, उन्हें 2020 आईसीसी महिला टी20 विश्व कप के लिए थाईलैंड की टीम में चुना गया था।  महिला टी20 विश्व कप के लिए थाईलैंड की टीम में चुने जाने से पहले, वह स्कॉटलैंड में क्वालीफिकेशन टूर्नामेंट के लिए टीम में थी, एक एकल अभ्यास मैच में खेल रही थी।  नवंबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए थाईलैंड की टीम में नामित किया गया था।
खुडोली, रानीखेत तहसील
खुडोली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
भारत का दूतावास, कुवैत नगर
कुवैत शहर में भारत का दूतावास भारत गणराज्य से कुवैत का राजनयिक मिशन है।
नेतृत्व
राजदूत दूतावास का प्रभारी होता है। आदर्श स्वाइका कुवैत में भारत के वर्तमान राजदूत हैं।
क्षेत्राधिकार
दूतावास कुवैत क्षेत्र में कार्य करता है।
शिक्षा
भारत में अध्ययन करने के लिए स्थानीय नागरिकों को दूतावास द्वारा छात्रवृत्ति की पेशकश की जाती है।
फतेहपुर गाँव, सनहौला (भागलपुर)
फतेहपुर सनहौला, भागलपुर, बिहार स्थित एक गाँव है।
सेइको नोदा
सेइको नोदा(野田 聖子 नोदा सेइको, जन्म 3 सितम्बर 1960) एक जापानी नेता हैं। 2005 से वह हाउस ऑफ़ रेप्रेसेंटेटिव (निचले सदन) की सदस्य हैं, उन्होंने हाल ही में अपना पांचवां कार्यकाल पूरा किया और गिफू प्रान्त के प्रथम जिले का प्रतिनिधित्व करती हैं। वह उपभोक्ता मामलों के राज्य मंत्री भी थी। वह एक स्व-वर्णित रूढ़िवादी है जो सत्तारूढ़ पार्टी, लिबरल डेमोक्रेटिक पार्टी (एलडीपी) की सदस्य हैं। वह आंतरिक मामलों और संचार मंत्री भी रह चुकी हैं।
फॉरेंसिक जीवविज्ञान
न्यायालयिक जीवविज्ञान एक आवेदन है जीवविज्ञान का जो कानून प्रवर्तन से जुड़ा हुआ है। यह न्यायालयिक मानव विज्ञान, वनस्पति विज्ञान फोरेंसिक, न्यायालयिक कीट विज्ञान , न्यायालयिक ओडोंटलजी और विभिन्न डीएनए या प्रोटीन आधारित तकनीक इस मे शामिल है। अपराधिक स्थान पर मिले सबूतो का विश्लेषण करना और उनसे अपराध साबित करना फॉरेंसिक का काम है। अपराधिक स्थान पर मिले खून, कोई जनवर या व्यक्ति का शरीर इन सब से अपराध और अपराधी का पता लगाया जा सकता है।
प्रकार
फॉरेंसिक मानवविज्ञान
फॉरेंसिक मानवविज्ञान मे अवशेष की पहचान करना और उसे बरामद करना करना। बस इतना ही नही बल्की अवशेष से पता लगाना की वह कोण थे। जाति, लिंग, उम्र और कद दोनों अक्सर अवशेष मापने और हड्डियों में संरचनात्मक सुराग की तलाश के द्वारा निर्धारित किया जा सकता है।
वनस्पति विज्ञान फोरेंसिक
लाश पर मिले फूल, पत्ती या पुष्प-रेणु या पराग से यह पता लगया जा सखता है की अपराध कब और कहा हुआ है। या मृत्यु के बाद अगर जगह बदली गई हो। पुष्प-रेणु या पराग (pollen) न नष्ट होने वाली पदार्थ है उस के विश्लेषण से पता लगया जा सकता है वह कोसे पेड़ या पोधे का है उस समय वह पोधा वहा था। फोरेनिस्क मे पुष्प-रेणु या पराग की अध्ययन को फॉरेंसिक पल्यनोलोग्य (palynology) कहा जाता है।
फॉरेंसिक ओडोंटलजी
फॉरेंसिक डीएनए
डीएनए से किसी भी व्यक्ति की पहचान की जा सखती है। हर व्यक्ति का अलग डीएनए होता है। अपराधिक स्थान पर मिले थोडेसे मिले खून से भी डीएनए का विश्लेषण कर के व्यक्ति की पहचान पता लगया जा साखाता है।
गौरव
गौरव एशियाई मूल का प्रदत्त नाम है। इसका सामान्य अर्थ अभिमान होता है, वह अभिमान जो अपने परिवार अथवा समाज अथवा राष्ट्र के लिए अच्छा नाम कमाता है।
केदारनाथ पर्वत
केदारनाथ (Kedarnath) या केदारनाथ मुख्य (Kedarnath Main) और केदारनाथ डोम (Kedarnath Dome) या केदार डोम (Kedar Dome) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित दो पर्वत हैं। केदारनाथ मुख्य गंगोत्री समूह के दक्षिणी भाग का सर्वोच्च पर्वत है और केदारनाथ डोम तीसरा सबसे ऊँचा। यह गौमुख के पवित्र स्थल से लगभग 15 किमी दक्षिण में स्थित हैं।
प्रसूता
प्रसूता वह स्त्री है जिसने हाल ही में संतान को जन्म दिया है। प्रसूता स्त्री की शारीरिक, मानसिक तथा यौन दशाएं सामान्य स्त्रियों से भिन्न होती है।
टीवी, बीवी और मैं
टीवी, बीवी और मैं भारतीय हिन्दी धारावाहिक है, जिसका प्रसारण सब टीवी पर होता है। यह 13 जून से सोमवार से शुक्रवार को प्रसारित हो रहा है। इसमें मुख्य किरदार में करणवीर मेहरा, श्रुति सेठ और तन्वी ठक्कर हैं।
मीनाक्षी लेखी
मीनाक्षी लेखी एक भारतीय राजनीतिज्ञा और वकील हैं। वो भारतीय जनता पार्टी की राष्ट्रीय प्रवक्ता एवं उच्चतम न्यायालाय में वकील हैं।
कालू महरा
कालू महरा को उत्तराखंड का प्रथम स्वतंत्रता सेनानी के नाम से जाना जाता है। कालू महरा ने ही अंग्रेजों के खिलाफ 1857 में 'क्रांतिवीर संगठन' का निर्माण किया था।
उमेश चौहान
उमेश कुमार सिंह चौहान (जन्म: 09 अप्रैल 1959; लखनऊ) एक भारतीय प्रशासनिक सेवा (१९८६ केरल कैडर) के अधिकारी और कवि, अनुवादक व लेखक हैं।
प्रकाशित पुस्तके
उमेश चौहान प्रकाशित पुस्तकों और उनके प्रकाशकों के नाम
साउथ ऑस्ट्रेलिया
, दक्षिणी मध्य ऑस्ट्रेलिया में राज्य है। यह क्षेत्रफल के हिसाब से ऑस्ट्रेलिया के राज्यों और क्षेत्रों में चौथा सबसे बड़ा और आबादी के हिसाब से पांचवा सबसे बड़ा है। 17.7 लाख लोग इस राज्य में रहते हैं। अकेले राजधानी एडिलेड में ही राज्य की 77 प्रतिशत से अधिक जनसंख्या रहती हैं।
साउथ ऑस्ट्रेलिया अन्य सभी राज्यों और नॉर्थर्न टेरिटरी के साथ सीमाओं को साझा करता है; यह पश्चिम में वेस्टर्न ऑस्ट्रेलिया से, उत्तर में नॉर्थर्न टेरिटरी से, क्वींसलैंड द्वारा उत्तर-पूर्व में, न्यू साउथ वेल्स द्वारा पूर्व में, विक्टोरिया द्वारा दक्षिण-पूर्व में सीमा रखता है। राज्य में ऑस्ट्रेलिया की 8 प्रतिशत से कम आबादी रहती है और छह राज्यों और दो क्षेत्रों के बीच में इसका पाँचवा स्थान है। इसके अधिकांश लोग महानगर एडिलेड में रहते हैं। बाकी शेष दक्षिण-पूर्वी तट और मर्रे नदी के साथ लगे उपजाऊ क्षेत्रों में बसे हैं। राज्य का औपनिवेशिक मूल नियोजित ब्रिटिश प्रांत के रूप में शुरू हुआ था। औपनिवेशिक सरकार 28 दिसंबर 1836 को शुरू हुई थी। आज, यह अपनी बढ़िया शराब और कई सांस्कृतिक त्योहारों के लिए जाना जाता है। राज्य की अर्थव्यवस्था कृषि, विनिर्माण और खनन उद्योगों पर निर्भर है। इसकी राजधानी एडिलेड नगर है।
देवकीनन्दन खत्री
बाबू देवकीनन्दन खत्री (18 जून 1861 - 1 अगस्त 1913) हिंदी के प्रथम तिलिस्मी लेखक थे। उन्होने चंद्रकांता, चंद्रकांता संतति, काजर की कोठरी, नरेंद्र-मोहिनी, कुसुम कुमारी, वीरेंद्र वीर, गुप्त गोदना, कटोरा भर, भूतनाथ जैसी रचनाएं की। 'भूतनाथ' को उनके पुत्र दुर्गा प्रसाद खत्री ने पूरा किया। हिंदी भाषा के प्रचार प्रसार में उनके उपन्यास चंद्रकांता का बहुत बड़ा योगदान रहा है। इस उपन्यास ने सबका मन मोह लिया। इस किताब का रसास्वादन के लिए कई गैर-हिंदीभाषियों ने हिंदी सीखी। बाबू देवकीनंदन खत्री ने 'तिलिस्म', 'ऐय्यार' और 'ऐय्यारी' जैसे शब्दों को हिंदीभाषियों के बीच लोकप्रिय बनाया। जितने हिन्दी पाठक उन्होंने (बाबू देवकीनन्दन खत्री ने) उत्पन्न किये उतने किसी और ग्रंथकार ने नहीं।
जीवनी
देवकीनन्दन खत्री जी का जन्म 18 जून 1861 (आषाढ़ कृष्णपक्ष सप्तमी संवत् 1918) शनिवार को बिहार के मुजफ्फरपुर जिले के पूसा में हुआ था। उनके पिता का नाम लाला ईश्वरदास था। उनके पूर्वज पंजाब के निवासी थे तथा मुगलों के राज्यकाल में ऊँचे पदों पर कार्य करते थे। महाराज रणजीत सिंह के पुत्र शेरसिंह के शासनकाल में लाला ईश्वरदास काशी में आकर बस गये। देवकीनन्दन खत्री जी की प्रारम्भिक शिक्षा उर्दू-फ़ारसी में हुई थी। बाद में उन्होंने हिंदी, संस्कृत एवं अंग्रेजी का भी अध्ययन किया।
आरम्भिक शिक्षा समाप्त करने के बाद वे गया के टेकारी इस्टेट पहुंच गए और वहां के राजा के यहां नौकरी कर ली। बाद में उन्होंने वाराणसी में 'लहरी प्रेस' ना से एक प्रिंटिंस प्रेस की स्थापना की और 1900 में हिन्दी मासिक 'सुदर्शन' का प्रकाशन आरम्भ किया।